*****

ΚΑΝΟΝΙΣΜΟΣ (ΕΟΚ) αριθ. 1741/90 ΤΗΣ ΕΠΙΤΡΟΠΗΣ

της 26ης Ιουνίου 1990

για τροποποίηση του κανονισμού (ΕΟΚ) αριθ. 903/90 για τη θέσπιση των λεπτομερειών εφαρμογής του καθεστώτος που εφαρμόζεται κατά την εισαγωγή ορισμένων προϊόντων που υπάγονται στον τομέα του κρέατος πουλερικών καταγωγής κρατών της Αφρικής, της Καραϊβικής και του Ειρηνικού (ΑΚΕ) ή των υπερποντίων χωρών και εδαφών (ΥΧΕ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 715/90 του Συμβουλίου της 5ης Μαρτίου 1990 σχετικά με το καθεστώς που εφαρμόζεται στα γεωργικά προϊόντα και σε ορισμένα εμπορεύματα που προκύπτουν από τη μεταποίηση γεωργικών προϊόντων που κατάγονται από τα κράτη της Αφρικής, της Καραϊβικής και του Ειρηνικού (ΑΚΕ) ή τις υπερπόντιες χώρες και εδάφη (ΥΧΕ) (1), και ιδίως το άρθρο 27,

τον κανονισμό (ΕΟΚ) αριθ. 2777/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του κρέατος πουλερικών (2), όπως τροποποιήθηκε τελευταία από τον κανονισμό (ΕΟΚ) αριθ. 1235/89 (3), και ιδίως το άρθρο 15,

Εκτιμώντας:

ότι ο κανονισμός (ΕΟΚ) αριθ. 715/90 καθιερώνει, μεταξύ άλλων, σύστημα για τη μείωση των εισφορών κατά την εισαγωγή ορισμένων προϊόντων του τομέα του κρέατος πουλερικών εντός του ορίου των ποσοστώσεων· ότι ο κανονισμός (ΕΟΚ) αριθ. 903/90 της Επιτροπής (4) θεσπίζει τις λεπτομέρειες εφαρμογής για τον κανονισμό αυτό όσον αφορά τα εν λόγω προϊόντα του τομέα του κρέατος πουλερικών προκειμένου να καταστεί δυνατή η διαχείριση των εν λόγω ποσοστώσεων· ότι οι λεπτομέρειες αυτές είναι συμπληρωματικές των διατάξεων του κανονισμού (ΕΟΚ) αριθ. 3719/88 της Επιτροπής της 16ης Νοεμβρίου 1988 περί κοινών τρόπων εφαρμογής του καθεστώτος πιστοποιητικών εισαγωγής, εξαγωγής και προκαθορισμού για τα γεωργικά προϊόντα (5), όπως τροποποιήθηκε τελευταία από τον κανονισμό (ΕΟΚ) αριθ. 1599/90 (6)·

ότι πρέπει, ως εκ τούτου, να τροποποιηθεί ο κανονισμός (ΕΟΚ) αριθ. 903/90, μετά την πρακτική εμπειρία που αποκτήθηκε κατά την εφαρμογή του ειδικού καθεστώτος που προβλέπεται από τον κανονισμό (ΕΟΚ) αριθ. 715/90, ιδίως όσον αφορά την κλιμάκωση του όγκου των ποσοστώσεων, την ποσότητα ανά αίτηση πιστοποιητικού καθώς και τη διάρκεια ισχύος των πιστοποιητικών εισαγωγής·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Κρέατος Πουλερικών και Αυγών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 903/90 τροποποιείται ως εξής:

1. Το άρθρο 2 αντικαθίσταται από το ακόλουθο κείμενο:

«Άρθρο 2

Ο όγκος της συνολικής ποσόστωσης των 200 τόνων που αναφέρεται στο άρθρο 6 του κανονισμού (ΕΟΚ) αριθ. 715/90 και ο όγκος της συνολικής ποσόστωσης των 250 τόνων που αναφέρεται στο άρθρο 6 παράγραφος 2 του εν λόγω κανονισμού κλιμακώνονται κατά τη διάρκεια του έτους ως εξής:

- 50 % κατά τη διάρκεια της περιόδου από 1ης Ιανουαρίου έως 30 Ιουνίου,

- 50 % κατά τη διάρκεια της περιόδου από 1ης Ιουλίου έως 31 Δεκεμβρίου.»

2. Στο άρθρο 3 παράγραφος 1, το στοιχείο γ) αντικαθίσταται από το ακόλουθο κείμενο:

«γ) η αίτηση πιστοποιητικού πρέπει να αφορά τουλάχιστον έναν τόνο και κατ' ανώτατο όριο το 100 % της διαθέσιμης ποσότητας για την ποσόστωση και για το εξάμηνο για το οποίο έχει υποβληθεί η αίτηση πιστοποιητικού.»

3. Στο άρθρο 4 παράγραφοι 1, 2 και 4 και παράγραφος 5 τρίτο εδάφιο, η λέξη «τρίμηνο» αντικαθίσταται από τη λέξη «εξάμηνο».

4. Στο άρθρο 5, το πρώτο και δεύτερο εδάφιο αντικαθίστανται από το ακόλουθο κείμενο:

«Κατ' εφαρμογή του άρθρου 21 παράγραφος 2 του κανονισμού (ΕΟΚ) αριθ. 3719/88, η διάρκεια ισχύος των πιστοποιητικών εισαγωγής καθορίζεται σε 180 ημέρες από την ημερομηνία της εκδώσεώς τους.»

Άρθρο 2

Ο παρών κανονισμός αρχίζει να ισχύει την 1η Ιουλίου 1990.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 26 Ιουνίου 1990.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 84 της 30. 3. 1990, σ. 85.

(2) ΕΕ αριθ. L 282 της 1. 11. 1975, σ. 77.

(3) ΕΕ αριθ. L 128 της 11. 5. 1989, σ. 29.

(4) ΕΕ αριθ. L 93 της 10. 4. 1990, σ. 20.

(5) ΕΕ αριθ. L 331 της 2. 12. 1988, σ. 1.

(6) ΕΕ αριθ. L 151 της 15. 6. 1990, σ. 29.